|  |  |  |
| --- | --- | --- |
| Fag | Eksempler på relevante læreplanmål | Mulige aktiviteter |
| Religion og etikk (fellesfag på Vg3) | presentere og sammenligne noen sentrale trekk ved østlige og vestlige religions- og livssynstradisjoner, inkludert kristendom og islam  gjøre rede for og analysere religion og livssyn i et majoritets-, minoritets- og urfolksperspektiv med vekt på Sápmi/Sábme/Saepmie og Norge  utforske og analysere hvordan religioner og livssyn kommer til uttrykk i medier og populærkultur  utforske og reflektere over eksistensielle spørsmål og svar  identifisere og drøfte etiske problemstillinger i tilknytning til kommunikasjon, mellommenneskelige relasjoner og identitet  drøfte menneskeverd og naturens egenverdi i møte med teknologisk utvikling  ta andres perspektiv og håndtere meningsbrytning om religion, livssyn og verdispørsmål  diskutere problemstillinger knyttet til gruppebaserte fordommer, rasisme og diskriminering  utforske og drøfte ideer om mennesket slik de kommer til uttrykk i ulike filosofiske tradisjoner | Presentere kristen tro gjennom riter/gjenstander/symboler (*besøk i kirkerommet eller bildeforedrag på skolen*), bibelkurs/teksttolkning.    Foredrag og samtale: Hvordan har kirken spilt en rolle i fornorskningspolitikken? Hva kjennetegner religion og livssyn i samiske områder i dag?    Hvordan møter vi kristendommen i populærkulturen? Deling av ungdommenes egne eksempler (film, musikk, spill o.l.) og samtale om disse.    Dialogkafé med eksistensielle spørsmål, tema-undervisning om etiske dilemmaer som dødshjelp eller abort.    Foredrag/film/bilder: Hva lærer kirken om natur? Hva innebærer ‘forvalteransvar’?    Case-oppgaver til diskusjon (gruppetenkning, fordommer)    Hva er menneskesynet i kristendommen? Tekststudier, samtale. |
| Historie  (fellesfag på Vg2 og Vg3) | beskrive religionens betydning for samfunns- og maktforhold fra middelalderen til og med vår tid og vurdere dens rolle i menneskers selvoppfatning og syn på andre (Vg2)  gjøre rede for tanker og ideologier som har ligget til grunn for politiske omveltninger fra opplysningstiden til i dag og vurdere betydningen av disse for menneskers muligheter til demokratisk deltakelse (Vg3)  gjøre rede for årsaker til at kolonimakter underla seg landområder, og drøfte konsekvenser for mennesker og samfunn i land og områder som ble kolonisert  reflektere over hvordan ideologier og tankesett på 1900-tallet og fram til i dag har bidratt til undertrykkelse, terror og folkemord som holocaust (Vg3)  utforske hvordan mennesker har arbeidet for myndiggjøring og frigjøring i norsk og samisk historie, og gjøre rede for hvordan de samtidig har bidratt til utviklingen av demokratiet (Vg3)  vurdere hvordan mennesket har forholdt seg til naturen, forvaltet og brukt ressurser og bruke historiske perspektiver i samtale om bærekraftige løsninger (Vg3) | Film/foredrag/oppgaver om f.eks. kirken/klostervesenet i middelalderen,  Luther og reformasjonen, kolonisering og imperialisme, kirken under 2VK, frigjøringsteologi o.l.    Foredrag/samtale: Kristendommen som inspirasjonsfaktor bak samfunnsendringer. Refleksjon: Hvilken rolle har kirken spilt for demokratiseringen?    Foredrag/samtale: Kristendom og imperialisme: Hvordan var misjon en del av koloniseringen? Hva tenker kirken om dette temaet i dag?    Kristen filosofi –introduksjon til tenkningen hos en eller flere filosofer/politiske tenkere som argumenterer ut fra et kristent ståsted    Mulighet til å koble an til lokal historie og løfte frem skikkelser i lokalsamfunnet som har spilt en rolle for demokratisering (norsk og samisk)    *Se også forslag til aktiviteter knyttet til det tverrfaglige temaet ‘Bærekraftig utvikling’ sist i dokumentet.* |
| Norsk (fellesfag på alle trinn) | gjøre rede for utbredelsen av de samiske språkene i Norge, fornorskingspolitikken og de språklige rettighetene samer har som urfolk (Vg1)  lese og tolke tekster fra 1500 til 1850 i kulturhistorisk kontekst og drøfte hvordan de er relevante i dag (Vg2)  utforske og reflektere over hvordan tekster fra romantikken og nasjonalromantikken framstiller menneske, natur og samfunn, og sammenligne med tekster fra nyere tid (Vg2)  analysere og tolke romaner, noveller, drama, lyrikk og sakprosa på bokmål og nynorsk fra 1850 til i dag og reflektere over tekstene i lys av den kulturhistoriske konteksten og egen samtid (Vg3) | Lese (evt. synge/lytte til) samiske salmer og snakke om hvordan samisk språk har en plass i kirken*.*    *For resten av kompetansemålene: Se ideer i forbindelse med norsk påbygg på yrkesfag (under)* |
| Samfunns-kunnskap (fellesfag på Vg1/vg2) | reflektere over utfordringar i samband med grensesetjing og drøfte ulike verdiar, normer og lover som gjeld kjønn, seksualitet og kropp  reflektere over likskapar og ulikskapar i kulturuttrykk, identitet og levesett innanfor og mellom majoritet og minoritet i Noreg og Sápmi/Sábme/Sáepmie  gjere greie for grunnlaget for menneskerettane og utforske og gi døme på brot på menneskerettane nasjonalt eller globalt  vurdere årsaker til og tiltak som kan førebyggje rasisme, diskriminering og hatefulle ytringar, og drøfte grensene for ytringsfridommen | Grensesetting kan f.eks. tas opp gjennom caseoppgaver eller rollespill i grupper. Bruk av film med påfølgende samtale kan også være en egnet metode for å drøfte verdier/normer m.m.    Film, musikk, foredrag/samtale knyttet til samisk identitet    Workshop eller foredrag: Hva har kristendom med menneskerettgheter å gjøre? Hvordan arbeider kirken i dag for å støtte opp om menneskerettighetene? (kan også sees i sammenheng med historiske perspektiver, kristenrett m.m.)    *Se også ideer til aktiviteter i forbindelse med faget religion og etikk (over)* |
| Kunst, design og arkitektur | Både læreplanene i [kunst og visuelle virkemidler](https://www.udir.no/lk20/kda01-02) og [design og arkitektur](https://www.udir.no/lk20/kda02-02/kompetansemaal-og-vurdering/kv272) har flere kompetansemål som kan være relevante med tanke på skole/kirke-samarbeid knyttet til kirkebygg, kunst og håndverk i kirkerommet, kulturarv etc. Det kan være mulig å invitere KDA-klasser til samarbeid knyttet til utforming, innredning og utsmykning av lokaler i menigheten eller gjennomføring av kunstverksteder og liknende. | |
| Musikk, dans og drama | Her er det mange læreplaner som kan brukes som utgangspunkt for fagsamarbeid, f.eks. [musikk i perspektiv](https://www.udir.no/lk20/mus06-02/kompetansemaal-og-vurdering/kv554), [instrument kor og samspill](https://www.udir.no/lk20/mus05-02/kompetansemaal-og-vurdering/kv569) og [musikk, dans og drama:](https://www.udir.no/lk20/mdd01-02/kompetansemaal-og-vurdering/kv259)    Kirken kan brukes som konsertarena, man kan ha fagsamarbeid med kantor/kirkemusiker knyttet til kirkemusikk, snakke med prest om stemmebruk, liturgi og formidling, planlegge felles arrangementer m.m. | |